Απόφαση της Επιτροπής
της 7ης Απριλίου 2000
περί τροποποιήσεως της απόφασης 98/361/ΕΚ για την κατάρτιση καταλόγου εγκεκριμένων ζωνών όσον αφορά τη λοιμώδη αιματοποιητική νέκρωση και την ιογενή αιμορραγική σηψαιμία στην Ισπανία
[κοινοποιηθείσα υπό τον αριθμό Ε(2000) 943]
(Κείμενο που παρουσιάζει ενδιαφέρον για τον ΕΟΧ)
(2000/311/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 5 παράγραφος 2,
Εκτιμώντας τα ακόλουθα:
(1) Τα κράτη μέλη μπορούν να αποκτήσουν, για μία ή περισσότερες ηπειρωτικές ή παράκτιες ζώνες, καθεστώς εγκεκριμένων ζωνών απαλλαγμένων από λοιμώδη αιματοποιητική νέκρωση (ΛΑΝ) και ιογενή αιμορραγική σηψαιμία (ΙΑΣ).
(2) Το καθεστώς εγκεκριμένης ηπειρωτικής ζώνης και εγκεκριμένης παράκτιας ζώνης ως προς τις ΛΑΝ και ΙΑΣ χορηγήθηκε σε ορισμένες υδρολογικές λεκάνες απορροής και παράκτιες περιοχές στην Ισπανία με την απόφαση 98/361/ΕΚ της Επιτροπής(3), όπως τροποποιήθηκε τελευταία από την απόφαση 2000/187/ΕΚ(4).
(3) Η Ισπανία υπέβαλε στην Επιτροπή δικαιολογητικά για τη χορήγηση του καθεστώτος εγκεκριμένης ζώνης όσον αφορά τις ΛΑΝ και ΙΑΣ για ορισμένες άλλες υδρολογικές λεκάνες που ευρίσκονται στην αυτόνομη επαρχία της Κανταβρίας, καθώς επίσης και διατάξεις που διασφαλίζουν τη συμμόρφωση προς τους κανόνες για τη διατήρηση της έγκρισης.
(4) Από τη λεπτομερή εξέταση των ανωτέρω δικαιολογητικών προκύπτει ότι μπορεί να χορηγηθεί το εν λόγω καθεστώς στις υπόψη υδρολογικές λεκάνες.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 98/361/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Απριλίου 2000.